भारी वाहनों पर प्रतिबंध लगाने की मांग, आंदोलन की चेतावनी
एसईसीएल के पुनर्वास ग्राम विजयनगर के लोगों ने गांव के पास से भारी वाहनों के अावागमन पर प्रतिबंध लगाने मांग की है।
विजय नगर के लोगों ने सोमवार को कलेक्टर को पत्र देकर कहा है कि विजयनगर, जूनाडीह स्कूल के समीप से भारी वाहनों को आवागमन करने छूट देने का प्रयास किया जा रहा है। स्कूल के पास से भारी वाहनों के आवागमन से हादसे का डर है। प्रदूषण भी फैलेगा जिससे बच्चों व दूसरे लोगों को परेशानी होगी। पूर्व में लोगों के विरोध के चलते ही इस मार्ग पर भारी वाहनों का आना जाना बंद कराया गया था। लेकिन मार्ग पर भारी वाहनों को चलाने के लिए प्रयास किए जा रहे हंै। बिजली खंभे भी लगाए जा रहे हैं। निजी कंपनी के वाशरी के लिए ऐसा किया जा रहा है। विजयनगर के लोगों ने उचित निराकरण की मांग कर कोयला परिवहन के लिए भारी वाहनों के लिए मंजूर सड़क को स्थाई रूप से प्रतिबंध लगाते हुए भारी वाहनों का परिचालन रोकने की मांग की गई है। मांग पूरा नहीं होने पर प्रदर्शन, चक्काजाम व एसईसीएल का कोल डिस्पेच रोकने चेतावनी भी दी है।
hin_Deva hin_Deva hin_Deva